Foto: Index/Pixsell/Hrvoje Jelavić/Davor Puklavec/Patrik Macek



JUČER smo na Indexu objavili veliku anketu u kojoj smo one koji su napustili Hrvatsku pitali zbog čega su to napravili.



>> Zašto ste pobjegli iz Hrvatske?



Podsjetili smo da cijeli niz institucija ima vlastito objašnjenje za demografsku katastrofu koja iz godine u godinu sve teže pogađa Hrvatsku. Sindikati tvrde da je problem u niskim plaćama, poslodavci kao glavnog krivca za masovno iseljavanje navode visoku cijenu poslovanja, Crkva tvrdi da je problem u atmosferi beznađa koja se širi kroz medije, a i predsjednica RH Kolinda Grabar Kitarović smislila je prilično originalno objašnjenje demografske katastrofe. Prema njoj, ljudi odlaze zbog zatvaranja poštanskih ureda i sudova u manjim sredinama.



Glavni razlozi: Korupcija, primitivizam, vjerska zadrtost, nacionalizam, uhljebi...



Zbog toga smo vam u velikoj anketi ponudili niz odgovora na pitanje - zašto odlazite iz Hrvatske? Zaprimili smo desetke tisuća odgovora.



Kao razlog broj jedan za napuštanje Hrvatske vas gotovo 7 tisuća navelo je - korupciju. Drugi razlog za napuštanje Hrvatske koji je označilo 6 tisuća ljudi su primitivizam, vjerska zadrtost i nacionalizam.



Tek nešto manje vas kao glavni razlog za napuštanje Hrvatske navelo je "jer ne želim hraniti uhljebe, lopove i parazite".



Tek nakon tih triju razloga slijede niske plaće (4800 glasova), lopovski HDZ (4100 glasova), pravna nesigurnost (4000 glasova). Vas 3,5 tisuće kao glavni razlog napuštanja Hrvatske navelo je previsoke poreze, a oko 3000 kaže da je otišlo jer Hrvatska nema perspektivu.



Najmanje bitni razlozi: Mediji, neoliberalni kapitalizam, zatvaranje poštanskih ureda



Kao najmanje bitni razlozi za donošenje odluke o napuštanju zemlje su oni koje kao glavne razloge za egzodus iz Hrvatske navode predstavnici Crkve i predsjednica RH Kolinda Grabar Kitarović.



Naime, tek 195 ispitanika navelo je da su Hrvatsku napustili zbog zatvaranja poštanskih ureda i sudova (što je u prosincu kao razlog za egzodus navela predsjednica Hrvatske), a vas 336 tvrdi da su glavni razlog napuštanja zemlje mediji koji "gotovo pozivaju mlade da napuste Hrvatsku". Puno bolje nije prošla ni teza da mladi napuštaju zemlju "zbog neoliberalnog kapitalizma u Hrvatskoj".



Cijeli popis pogledajte u nastavku:





Tekst se nastavlja ispod oglasa